Mljekarica (Vermeer)
<s>Mljekarica, slavna slika koju je naslikao nizozemski barokni slikar Johannes Vermeer oko 1658. godine.</s>

<s>To je prikaz mirne koncentracije tijekom svakodnevnih poslova koji poprima monumentalnu veličinu zahvaljujući gotovo religijskoj posvećenosti služavke.</s><s>Okupane u hladno svjetlo podrumskog prozora površine i materijali, kao što su: mjed, vrč, lončarija i kruh, naslikani su preciznim realizmom, dok je samo mlijeko prikazano viskoznom bojom tako da se doima kako teče bez prestanka.</s><s>Komplementarni pigmenti plave i žute dovode do gotovo apstraktnog sklada prizora.</s><s>Plava je vjerojatno ultramarin koji se pravi od poludragog kamena lapis-lazuli, što ga je činilo najskupljim pigmentom i u prošlim stoljećima bio je rezerviran za važne dijelove slike, primjerice „Gospin ogrtač”.</s><s>Ova mljekarica se može protumačiti kao utjelovljenje dobrotvorstva jer nas prisustvo kruha i mlijeka navodi na zaključak da služavka zapravo sprema kašu, koja je u to doba bila osnovna hrana invalida i male djece.</s><s>Kutija na podu pored pločice s prikazom Kupida, je zapravo drvena klupica koja je služila za nošenje užarenog ugljena za grijanje postelje.</s>

<s>Tragovi svjetla na kruhu nagovješćuju da je za njihovo slikanje korištena camera obscura.</s><s>Ta je naprava bila prethodnik suvremene kamere, a sastojala se od tamne kutije s malenim otvorom (kasnije s lećom) na jednom zidu.</s><s>Svjetlo koje je prolazilo kroz rupu bi stvorilo naopaku sliku stvarnosti s druge strane zida, a koju je umjetnik mogao vjerno kopirati.</s><s>Vermeer je, po uzoru na druge delftske umjetnike kao što je Carel Fabritius (1622.-1654.), najvjerojatnije koristio ovu spravu kako bi razvio svoje kompozicije.</s>

<s>Izvori</s>

<s>Vanjske veze</s>

<s>Rijksmuseum page for this work 
 'Essential Vermeer' detailed, interactive analysis on 'The Milkmaid'</s>

<s>Slike baroka
Slike 1658.</s><s>Authority control 2</s>

